Björn Bjarnason (f. 1944) - Wikipedia, frjálsa alfræðiritið

# Björn Bjarnason (f. 1944)

### Úr Wikipediu, frjálsa alfræðiritinu

Björn Bjarnason (BBj)
Fæðingardagur: | 14. nóvember 1944 (1944-11-14) (62 ára)
Fæðingarstaður: | Reykjavík
6. þingmaður Reykjavíkurkjördæmis suður
Flokkur: | Sjálfstæðisflokkurinn
Þingsetutímabil
1991-2003 | í Reykv. fyrir Sjálfstfl. ✽
2003-2007 | í Reykv. n. fyrir Sjálfstfl. ✽
2007- | í Reykv. s. fyrir Sjálfstfl. ✽
✽ = stjórnarsinni
Embætti
1991-1995 | Formaður Íslandsdeildar Evrópuráðsþingsins
1992-1995 | Formaður utanríkismálanefndar
1995-2002 | Menntamálaráðherra
2003- | Dóms- og kirkjumálaráðherra
Tenglar
Æviágrip á vef Alþingis – Vefsíða

Björn Bjarnason (f. 14. nóvember 1944) er dóms- og kirkjumálaráðherra og þingmaður Sjálfstæðisflokksins.

## [breyta] Ævi og störf

Björn fæddist í Reykjavík, foreldrar hans voru Bjarni Benediktsson, forsætisráðherra og formaður Sjálfstæðisflokksins, og Sigríður Björnsdóttir. Björn á þrjár systur Guðrúnu, Valgerði og Önnu. Hann lauk stúdentsprófi frá Menntaskólanum í Reykjavík 1964, lærði lögfræði við Háskóla Íslands og var formaður Stúdentaráðs 1967-1968. Sumarið 1970 missti hann foreldra sína og ungan systurson í eldsvoða í sumarbústað á Þingvöllum. Lagaprófi frá Háskóla Íslands lauk hann 1971.

Hann vann sem útgáfustjóri Almenna bókafélagsins 1971-1974, fréttastjóri á Vísi 1974, deildarstjóri í forsætisráðuneytinu 1974-1979, blaðamaður á Morgunblaðinu 1979-1984 og aðstoðarritstjóri 1985-1991. Hann hlaut 3. sætið í prófkjöri Sjálfstæðisflokksins í Reykjavík 1991 og settist þá á þing. Hann varð menntamálaráðherra 1995 og gegndi þeirri stöðu til 2002, þegar hann tók að sér að verða forystumaður Sjálfstæðisflokksins í baráttunni fyrir borgarstjórnarkosningar 2002. Hann varð dómsmálaráðherra 2003, eftir að Davíð Oddsson myndaði í þriðja skipti ríkisstjórn Sjálfstæðisflokks og Framsóknarflokks. Björn skipaði annað sæti á framboðslista Sjálfstæðisflokksins í Reykjavík suður í þingkosningunum 2007.

Björn hefur tekið mikinn þátt í umræðum um öryggis- og varnarmál á Íslandi og ætíð verið eindreginn stuðningsmaður vestræns varnarsamstarfs og varnarsamningsins við Bandaríkin. Hann var sumarið 2004 skipaður formaður Evrópunefndar forsætisráðherra, sem skilaði skýrslu í mars 2007. Hann er félagi í International Institute for Strategic Studies og hefur setið fundi Bilderberg-samtakanna. Greinasafnið Í hita kalda stríðsins kom út eftir hann árið 2001. Björn er kvæntur Rut Ingólfsdóttur fiðluleikara, og eiga þau tvö börn, Sigríði Sól og Bjarna Benedikt.

## [breyta] Tilvitnanir

22. maí 2006 - Umræða um fréttir af símahlerunum í Kaldastríðinu

- „Sérstaklega er skrýtið að hlusta á hina gömlu sósíalista og alþýðubandalagsmenn tala eins og símahleranir komi þeim algjörlega í opna skjöldu. Þeir hömruðu þó á því sýknt og heilagt á þessum árum, að stjórnvöld væru að alltaf að hlera síma. Hafi eitthvað komið þeim á óvart í erindinu væri það líklega, að skiptin eru sex og nákvæmlega tilgreind auk þess sem dómsúrskurður er að sjálfsögðu að baki hverri heimild,"

Villa í Snið:Vefheimild: Gefa þarf upp báða stikana url og titill.

Fyrirrennari:
Sólveig Pétursdóttir

Dóms- og kirkjumálaráðherra
(23. maí 2003 – enn í embætti)

Eftirmaður:
enn í embætti

Fyrirrennari:
Ólafur G. Einarsson

Menntamálaráðherra
(23. apríl 1995 – 2. mars 2002)

Eftirmaður:
Tómas Ingi Olrich

## [breyta] Tenglar

Wikivitnun hefur upp á að bjóða safn tilvitnana á síðunni:
Björn Bjarnason

- Ævi og starfsferill á heimasíðu dóms- og kirkjumálaráðuneytis
- Æviágrip á heimasíðu Alþingis
- Vefsíða Björns Bjarnarsonar þar sem hann heldur úti vefdagbók

| Þetta æviágrip einstaklings er stubbur. Þú getur hjálpað til með því að bæta við það

Af „http://is.wikipedia.org../../../b/j/%C3%B6/Bj%C3%B6rn_Bjarnason_%28f._1944%29_c5a4.html“

Flokkar: Æviágripsstubbar | Dómsmálaráðherrar Íslands | Menntamálaráðherrar Íslands | Alþingismenn | Þingmenn Sjálfstæðisflokksins | Handhafar stórriddarakross Hinnar íslensku fálkaorðu | Fólk fætt árið 1944

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- English
- Français